แจ็กพอต
ในช่วงเปลี่ยนผ่านที่แบงก์จะเริ่มออกบัตรเดบิตแบบชิปการ์ดให้ลูกค้าใช้แทนบัตรเอทีเอ็มและบัตรเดบิตแบบแถบแม่เหล็ก ตามมาตรฐานความปลอดภัยและส่งเสริมการชำระเงินทางอิเล็กทรอนิกส์ตามนโยบายของรัฐบาล เพื่อลดการใช้เงินสดในอนาคต
11 พ.ค. 2559

ในช่วงเปลี่ยนผ่านที่แบงก์จะเริ่มออกบัตรเดบิตแบบชิปการ์ดให้ลูกค้าใช้แทนบัตรเอทีเอ็มและบัตรเดบิตแบบแถบแม่เหล็ก ตามมาตรฐานความปลอดภัยและส่งเสริมการชำระเงินทางอิเล็กทรอนิกส์ตามนโยบายของรัฐบาล เพื่อลดการใช้เงินสดในอนาคต
งานนี้แม่งานอย่าง “พี่ไร” ทองอุไร ลิ้มปิติ รองผู้ว่าการ ด้านเสถียรภาพสถาบันการเงิน แบงก์ชาติ ที่ร่วมผลักดันเรื่องนี้มาตลอด ลงทุนปลอมตัวเป็นลูกค้าแบงก์ทดลองไปใช้บริการขอทำบัตรชิปการ์ดตามสาขาแบงก์ด้วยตัวเอง
จะด้วยความบังเอิญหรืออะไรก็แล้วแต่ พนักงานสาขาแบงก์ที่โดนสุ่มดันไปนำเสนอให้พี่ไรทำบัตรเดบิตที่พ่วงออปชั่นประกันชีวิต ประกันภัย และประกันสุขภาพ มาเต็มเหนี่ยวราคาเลยแพงเวอร์ไปนิดนุง
งานนี้เจอกับตัว พี่ไรเลยสั่งการถึงประธานสมาคมแบงก์ทันทีว่า ไม่ได้ห้ามขายประกัน แต่แบงก์ต้องมีบัตรเดบิตธรรมดา ที่กดเงินและหักจ่ายชำระค่าสินค้าได้เฉยๆ ไว้เป็นทางเลือกให้ลูกค้าด้วย
ส่วนแบงก์ไหนเอ่ยที่เจอแจ็กพอตแตก ไปถามพี่ไรเองค่า